* Illum, il-Kummissjoni qed tirrapporta dwar il-valutazzjoni tagħha tal-issodisfar tal-parametri referenzjarji tal-liberalizzazzjoni tal-viża min-naħa tal-pajjiżi tal-Balkani tal-Punent: l-Albanija, il-Bożnija-Ħerzegovina, l-Eks Repubblika Jugoslava tal-Maċedonja, il-Montenegro u s-Serbja kif ukoll il-pajjiżi tas-Sħubija tal-Lvant: il-Georgia, il-Moldova u l-Ukrajna. Dan ir-rapport annwali juri li r-rekwiżiti tal-liberalizzazzjoni tal-viża għall-pajjiżi kkonċernati qed ikomplu jintlaħqu iżda tenħtieġ azzjoni, f'ċerti każijiet immedjata, għal għadd ta' pajjiżi f'oqsma speċifiċi biex jiġi żgurat li dan jitkompla. Il-Kummissarju għall-Migrazzjoni, l-Affarijiet Interni, u ċ-Ċittadinanza, Dimitris Avramopoulos, qal: “L-ivvjaġġar mingħajr viża mas-sħab tagħna tal-Balkani tal-Punent u s-sħab Ewropej tal-Lvant jirrappreżenta kisba kbira li toħloq benefiċċji għaż-żewġ naħat. Dan iġib miegħu wkoll responsabbiltajiet u obbligi. Nilqa' l-fatt li l-pajjiżi kollha kkonċernati jkomplu jissodisfaw l-obbligi tagħhom, iżda nħeġġeġ biex isiru aktar sforzi rapidi u msaħħa biex inkomplu nnaqqsu l-migrazzjoni irregolari, u għall-ġlieda kontra l-korruzzjoni u l-kriminalità organizzata.” L-ivvjaġġar mingħajr viża jġib miegħu benefiċċji importanti għall-Ewropa u s-sħab tagħha, billi jsaħħaħ ir-rabtiet ekonomiċi, soċjali u kulturali. Dan jinvolvi wkoll responsabbiltajiet biex jiġi żgurat li jinżamm il-progress li nkiseb matul id-djalogi dwar il-liberalizzazzjoni tal-viża u li l-qasam tal-migrazzjoni u tas-sigurtà jitmexxa tajjeb. Ir-rapport tal-lum isegwi r-rakkomandazzjonijiet tal-Kummissjoni minn Diċembru 2017 u jqis il-miżuri implimentati mill-pajjiżi kkonċernati matul l-aħħar sena. Sforzi addizzjonali meħtieġa biex titnaqqas il-migrazzjoni irregolari It-tmien pajjiżi kollha ħadu miżuri biex itejbu u jindirizzaw il-migrazzjoni irregolari, iżda jenħtieġu aktar sforzi biex jiġu żgurati riżultati sostenibbli: Koperazzjoni aktar mill-qrib tal-Gwardja Ewropea tal-Fruntiera u tal-Kosta mas-sħab tal-Balkani tal-Punent se tgħin biex tiġi ġestita l-migrazzjoni irregolari. L-ewwel ftehim ta' status ġie ffirmat mal-Albanija; Is-Serbja u l-Eks Repubblika Jugoslava tal-Maċedonja taw bidu għall-ftehimiet tagħhom; u qed jiġu ffinalizzati l-proċeduri għal Montenegro u l-Bożnija-Ħerzegovina. Tenħtieġ aktar azzjoni għall-ġlieda kontra l-kriminalità organizzata u l-korruzzjoni Minkejja l-miżuri li ttieħdu fil-ġlieda kontra l-kriminalità organizzata, jenħtieġu aktar sforzi msaħħa mit-tmien pajjiżi kollha. Tenħtieġ azzjoni immedjata fir-rigward tal-korruzzjoni mill-Moldova u mill-Ukrajna: Il-Passi li Jmiss Il-Kummissjoni se tissorvelja l-issodisfar kontinwu tar-rekwiżiti tal-liberalizzazzjoni tal-viża u se tirrapporta lill-Parlament Ewropew u lill-Kunsill mill-inqas darba fis-sena. Sfond Ir-rapport tal-lum isegwi l-obbligu ġuridiku tal-Kummissjoni skont il-mekkaniżmu msaħħaħ tas-sospensjoni tal-viża, adottat f'Marzu 2017, biex tissorvelja l-issodisfar kontinwu tar-rekwiżiti tal-liberalizzazzjoni tal-viża mill-pajjiżi li mhumiex fl-UE u biex tirrapporta dwar dawn il-kwistjonijiet lill-Parlament Ewropew u lill-Kunsill mill-anqas darba fis-sena. Ir-rapport tal-lum huwa t-tieni fl-ambitu tal-Mekkaniżmu tas-Sospensjoni tal-Viża l-ġdid, wara l-ewwel rapport maħruġ f'Diċembru 2017. Il-valutazzjoni tal-parametri referenzjarji tal-liberalizzazzjoni tal-viża tapplika għal pajjiżi li kkonkludew b'suċċess id-djalogi tal-liberalizzazzjoni tal-viża skont il-pjanijiet ta' azzjonijiet u l-pjanijiet direzzjonali rilevanti, pereż. il-pajjiżi tal-Balkani tal-Punent u tas-Sħubija tal-Lvant. Ir-rapport jiffoka fuq l-oqsma fejn tenħtieġ aktar ħidma biex jinkiseb progress sostenibbli. Iċ-ċittadini tal-Montenegro, tas-Serbja u tal-Eks Repubblika tal-Maċedonja jistgħu jivvjaġġaw lejn l-UE mingħajr viża minn Diċembru 2009. Għaċ-ċittadini tal-Albanija u tal-Bożnija-Ħerzegovina, dan sar possibbli mill-aħħar tal-2010. Għar-Repubblika tal-Moldova l-ivvjaġġar ħieles mill-viża daħal fis-seħħ f'April 2014, għall-Georgia f'Marzu 2017 u għall-Ukrajna f'Ġunju 2017. Għal Aktar Informazzjoni Rapport dwar l-issodisfar ta' rekwiżiti mingħajr viża: Mistoqsijiet u Tweġibiet It-Tieni Rapport taħt il-Mekkaniżmu ta' Sospensjoni tal-Viża Id-Dokument ta' Ħidma tal-Persunal tal-Kummissjoni li jakkumpanja t-Tieni Rapport taħt il-Mekkaniżmu tas-Sospensjoni tal-Viża